17. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 558.2/1/129811 της 19/27 Δεκ.  1973 (ΦΕΚ Β΄ 1486) Περί τροποποιήσεως και συμπληρώσεως της υπ’ αριθ. 118429/19.9.1972 αποφάσεως του Υπουργού Εθνικής Παιδείας και Θρησκευμάτων «περί καθορισμού των διαδικασιών προς μετεκπαίδευσιν μείζονος διαρκείας και μετεκπαίδευσιν εις την ειδικήν αγωγήν εν τω Μαρασλείω Διδασκαλείω Δημοτικής Εκπαιδεύσεως». Ετροποποιήθη και συνεπληρώθη δια της υπ’ αριθ. Φ. 557.1/31/26818/1974 ομοίας (ανωτ. σελ. 272,253). Έχοντες υπ’ όψει: α)Τας διατάξεις του άρθρ. 6 παρ. 8β του Ν.Δ. 1222/1972 (ΦΕΚ 153/1972 τεύχ. Α΄) «περί μετεκπαιδεύσεως του εκπαιδευτικού προσωπικού της Δημοτικής Εκπαιδεύσεως και αναδιοργανώσεως του Διδασκαλείου Δημοτικής Εκπαιδεύσεως», και β)Την υπ’ αριθ. 1052/1973 γνωμοδότησιν του Ανωτάτου Συμβουλίου Δημοσίων Υπηρεσιών (Α.Σ.Δ.Υ.), αποφασίζομεν: Άρθρ.1.-1.Η, συμφώνως προς τα εν τω άρθρ. 3 παρ. 1 της υπ’ αριθ. 118429/1972 αποφάσεως (ανωτ. σελ. 272,253), εκδιδομένη κατά μήνα Οκτώβριον εγκύκλιος αναφέρεται κεχωρισμένως εις την πρόσκλησιν των διδασκάλων και κεχωρισμένως εις την πρόσκλησιν των νηπιαγωγών των ενδιαφερομένων όπως συμμετάσχουν εις την δοκιμασίαν επιλογής προς μετεκπαίδευσιν μείζονος διαρκείας εις το Μαράσλειον Διδασκαλείον Δημοτικής Εκπαιδεύσεως. 2.Αι, συμφώνως προς τα εν τω άρθρ. 3 της αυτής ως άνω αποφάσεως, συντασσόμεναι υπό των Επιθεωρητών και Γενικών Επιθεωρητών Δημοτικής Εκπαιδεύσεως καταστάσεις των υποβαλουσών αιτήσεις νηπιαγωγών, ως και αι πράξεις περί της καταλληλότητος αυτών συντάσσονται κεχωρισμένως από τας αντιστοίχους καταστάσεις και πράξεις τας αναφερομένας εις τους διδασκάλους. Άρθρ.2.-Ο διαγωνισμός προς επιλογήν των καλουμένων προς μετεκπαίδευσιν μείζονος διαρκείας νηπιαγωγών διεξάγεται ταυτοχρόνως, εις τους αυτούς χώρους μερίμνη των αυτών επιτροπών, μετά του αντιστοίχου διαγωνισμού προς επιλογήν των καλουμένων προς μετεκπαίδευσιν μείζονος διαρκείας διδασκάλων. Σελ. 276,16(ε) Τεύχος Θ23-Σελ. 106 Άρθρ.3.-Αι μετέχουσαι εις τον διαγωνισμόν νηπιαγωγοί εξετάζονται εις τα ακόλουθα μαθήματα: α)Εις την ανάλυσιν αποσπάσματος έργου δοκίμου συγγραφέως εκ της Παιδικής Λογοτεχνίας. β)Εις την Ψυχολογίαν του Παιδός και ιδία του νηπίου. γ)Εις την Γενικήν Παιδαγωγικήν, και δ)Εις την Διδακτικήν του Νηπιαγωγείου. 